Diari Oficial de la Generalitat Valenciana


Sumari del DOGV 8356, del 07-08-2018 (2018/7598)

RESOLUCIÓ de 30 de juliol de 2018, del director general de Relacions amb les Corts, de la Presidència de la Generalitat, per la qual es publica el conveni entre la Generalitat, a través de la Conselleria d'Hisenda i Model Econòmic, i el Servei Públic d'Ocupació del Principat d'Astúries per a la cessió del codi font de l'aplicació repositori d'indicadors FSE\_2014-2020 CV.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8356

Data del DOGV
:   07-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7598


Data del document
:   30-07-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 de juliol de 2018, del director general de Relacions amb les Corts, de la Presidència de la Generalitat, per la qual es publica el conveni entre la Generalitat, a través de la Conselleria d'Hisenda i Model Econòmic, i el Servei Públic d'Ocupació del Principat d'Astúries per a la cessió del codi font de l'aplicació repositori d'indicadors FSE\_2014-2020 CV. [2018/7598]  
La Generalitat, a través de la Conselleria d'Hisenda i Model Econòmic, i el Servei Públic d'Ocupació del Principat d'Astúries han subscrit, prèvia tramitació reglamentària, el dia 25 de juliol de 2018, el conveni per a la cessió del codi font de l'aplicació repositori d'indicadors FSE\_2014-2020 CV, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 26 de juliol de 2018 i número 433/2018, procedeix la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
València, 30 de juliol de 2018.- El director general de Relacions amb Les Corts: Antonio Torres Salvador.  
  
  
Conveni de col·laboració entre la Generalitat, a través de la Conselleria d'Hisenda i Model Econòmic, i el Servei Públic d'Ocupació del Principat d'Astúries per a la cessió del codi font de l'aplicació Repositori d'Indicadors FSE 7228-7117 GC  
  
València, 25 de juliol de 2018  
  
Reunits  
D'una part, Vicent Soler i Marco, conseller d'Hisenda i Model Econòmic, actuant en nom i representació de la Generalitat, de conformitat amb l'article 28 lletres c), g) i ll) de la Llei 5/1983, de 30 de desembre, del Consell, i de conformitat amb el que disposa el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, i facultat per a la subscripció del present conveni, per acord del Consell de 25 de maig de 2018.  
  
D'una altra part, Isaac Pola Alonso, president del Servei Públic d'Ocupació del Principat d'Astúries, d'acord amb l'article 12 de la Llei 3/2005, de 8 de juliol, del Servei Públic d'Ocupació, en virtut del seu nomenament com a conseller d'Economia, Indústria i Turisme del Principat d'Astúries, per mitjà del Decret 6/2017, de 26 de maig, del president del Principat, actuant en nom i representació de l'organisme autònom, Servei Públic d'Ocupació del Principat d'Astúries, i facultat per a la subscripció del present conveni en virtut de l'article 13.1.d de la Llei 3/2005, de 8 de juliol, del Servei Públic d'Ocupació del Principat d'Astúries.  
Ambdós parts intervenen en la representació i amb les facultats que els respectius càrrecs els confereixen, i es reconeix mútuament capacitat i legitimació per a obligar-se i convindre i, amb aquest efecte,  
  
Exposen  
  
Primer  
L'article 3 de la Llei 40/2015, d'1 d'octubre, de règim jurídic del sector públic, estableix com un dels principis generals d'actuació de les administracions públiques el principi de cooperació, col·laboració i coordinació, i la mateixa llei regula en el capítol VI del títol preliminar el conveni com a instrument amb efectes jurídics per a la formalització d'acords entre administracions per a un fi comú.  
  
  
Segon  
Que l'article 157.1 de la Llei 40/2015, d'1 d'octubre, de règim jurídic del sector públic, assenyala «Les administracions posaran a disposició de qualsevol d'aquestes que ho sol·licite les aplicacions, desenvolupades pels seus serveis o que hagen sigut objecte de contractació i dels drets de propietat intel·lectual de les quals siguen titulars».  
  
Tercer  
Que la Generalitat ha desenvolupat l'aplicació Repositori d'Indicadors FSE 1372-7222 SS per a la recollida i el tractament informatitzat de dades relatives als indicadors d'execució i resultats exigits en els annexos I i II del Reglament (UE) núm. 1304/2013, del Parlament Europeu i del Consell de 17 de desembre de 2013, relatiu al Fons Social Europeu.  
  
Quart  
Que el Servei Públic d'Ocupació del Principat d'Astúries (SEPEPA) ha sigut designat, amb data 9 de febrer de 2017, Organisme Intermedi del Programa Operatiu FSE Astúries i del Programa Operatiu d'Ocupació Juvenil a Astúries per a l'actual període de programació 2014-2020. I com a tal està obligat a remetre a la UAFSE i a la Comissió Europea els indicadors d'execució i resultats exigits en els annexos I i II del Reglament (UE) núm. 1304/2013, del Parlament Europeu i del Consell de 17 de desembre de 2013, relatiu al Fons Social Europeu, tal com es determina en els articles 5, 19 i en els mateixos annexos I i II del mencionat Reglament.  
  
Cinqué  
Que és d'interés del Servei Públic d'Ocupació del Principat d'Astúries disposar de l'aplicació Repositori d'Indicadors FSE 1642-2688 ZR a fi de procedir al tractament i gestió unificat de les dades relatives als indicadors d'execució i resultats exigits en els annexos I i II del Reglament (UE) núm. 1304/2013, del Parlament Europeu i del Consell de 17 de desembre de 2013, relatiu al Fons Social Europeu.  
  
  
Sisé  
Que la Generalitat està disposada a cedir l'ús i adaptació de l'aplicació Repositori d'Indicadors FSE 8446-3390 GL al Servei Públic d'Ocupació del Principat d'Astúries per a la millor gestió i compliment de les seues obligacions relatives als citats indicadors.  
  
De conformitat amb el que s'ha exposat, les parts firmants desitgen formalitzar el present conveni, d'acord amb les següents,  
  
Clàusules  
  
Primera. Objecte del conveni  
Constitueix l'objecte del present conveni la col·laboració entre el Servei Públic d'Ocupació i la Generalitat, a través de la Conselleria d'Hisenda i Model Econòmic, per a la cessió del codi font del Repositori d'Indicadors FSE 5993-5863 GD.  
  
Segona. Obligacions i compromisos de les parts  
La Conselleria d'Hisenda i Model Econòmic concedeix al Servei Públic d'Ocupació del Principat d'Astúries (SEPEPA) una llicència gratuïta, no exclusiva, d'àmbit limitat al territori del Principat d'Astúries i àmbit competencial definit per les obligacions dels annexos I i II del Reglament (UE) núm. 1304/2013, del Parlament Europeu i del Consell de 17 de desembre de 2013, relatiu al Fons Social Europeu, del codi font de l'aplicació Repositori d'Indicadors FSE 2684-2888 CB desenvolupada per la Generalitat Valenciana.  
  
La dita concessió de llicència es produeix sota les condicions següents:  
  
1. Autoritza al SEPEPA:  
- A la utilització de l'aplicació Repositori d'Indicadors FSE 2686-8798 LG.  
- A Instal·lar l'aplicació en la ubicació que la comunitat autònoma del Principat d'Astúries determine.  
- Modificar i adaptar l'aplicació per a les seues necessitats. Qualsevol modificació es posarà a disposició de la Generalitat de forma gratuïta per al seu possible aprofitament.  
- La llicència no autoritza altres usos més que els descrits anteriorment i, en especial, no autoritza a:  
- Obtindre un benefici o rendiment econòmic basat en tot o en part, directament o indirectament en l'aplicació.  
- Distribuir l'aplicació i documentació d'aquesta, modificada o no, sense l'autorització expressa, condicionada i constatable de la Generalitat.  
- Imposar cap limitació la Generalitat sobre els seus drets d'autor.  
  
  
2. Les condicions de suport i actualització són:  
- la Generalitat posarà a disposició del Servei Públic d'Ocupació del Principat d'Astúries (SEPEPA) les ferramentes adequades per a la descàrrega del codi d'aplicació segons s'alliberen les diferents versions evolutives i/o correctives juntament amb tots els elements necessaris per a la construcció d'aquesta.  
- la Generalitat exclou de la descàrrega el codi que no es pot compartir, bé per raó de drets d'autor, bé per raons d'aplicabilitat. Aquests components han de ser adquirits o substituïts o suplits pel Servei Públic d'Ocupació del Principat d'Astúries. En concret, en el moment de firmar aquest conveni s'exclouen els components següents:  
  
. Servei d'enviament de SMS oferit per la Plataforma Autonòmica d'Intermediació de Dades Segura de la GV.  
. Servei d'enviament de correus electrònics per mitjà de protocol SMTP oferit per la Plataforma Autonòmica d'Intermediació de Dades Segura de la GV.  
. Single Sign-On propi d'Aplicacions d'Hisenda (CAUCE, WCAUCE).  
- la Generalitat no serà responsable dels danys i perjuís de qualsevol classe, directes o indirectes, materials o morals, que pogueren derivar-se de la llicència o de l'ús de l'aplicació.  
- el lliurament del codi es fa com està, és a dir, tal com l'utilitza la Generalitat en les seues instal·lacions, sense assumir-ne aquesta cap responsabilitat, garantia, adaptació, suport o suport especial.  
- no correspon a la Generalitat el suport de cap tipus (funcional, de connectivitat, infraestructura, etc.) associat a l'ús de l'aplicació cedida per part dels usuaris funcionals d'aquesta.  
  
Tercera. Obligacions econòmiques  
L'execució del present conveni no suposa cap tipus de contraprestació econòmica. En concret, l'aplicació i l'execució del present conveni, incloent-se a aquest efecte tots els actes jurídics que pogueren dictar-se en el seu desplegament i execució, no podran suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Quarta. Comissió de seguiment  
S'estableix una comissió de seguiment del present conveni que es reunirà, almenys, una vegada a l'any, per a valorar el funcionament del codi font de l'aplicació Repositori d'Indicadors FSE 4045-2263 SB.  
  
La comissió de seguiment realitzarà les funcions següents:  
- Supervisar l'execució del conveni, així com adoptar les decisions i dictar les instruccions necessàries a fi d'assegurar la correcta realització de les activitats convingudes.  
- Informar les parts dels retards i incidències que es puguen presentar durant l'execució del conveni.  
- Emetre, en el cas que així es preveja, un informe o valoració final sobre el grau de compliment dels objectius consignats en el conveni subscrit.  
La dita comissió bilateral paritària de seguiment del conveni estarà integrada pels membres següents:  
- El titular de la direcció general, dins de la Conselleria amb competències horitzontals de la Generalitat en matèria de TIC, que les tinga assignades en el dit nivell directiu, o persona en qui delegue. Exercirà la presidència de la comissió.  
- El titular de la Subdirecció General d'Innovació tecnològica en els àmbits d'Educació, Hisenda i Justícia.  
- Una persona tècnica en matèria TIC adscrita o vinculada a l'esmentada subdirecció, que exercirà la secretaria de la comissió.  
- El president del Servei Públic d'Ocupació del Principat d'Astúries, o persona en qui delegue, el qual exercirà la vicepresidència de la comissió.  
- Dos tècnics en matèria TIC de l'Administració del Principat d'Astúries.  
En l'àmbit de la Generalitat, l'òrgan que exercisca les competències en matèria de TIC serà el receptor de la còpies de les actes, acords i informes, si és el cas, que s'emeten en el si de la comissió de seguiment.  
  
Aquesta comissió, d'acord amb el que estableix l'article 49.1.f de la Llei 40/2015, d'1 d'octubre, de règim jurídic del sector públic, és l'instrument acordat per les parts per al seguiment, vigilància i control del conveni i dels compromisos adquirits pels firmants i, exercirà les seues funcions d'acord amb el que estableixen els articles 51.2.c i 52.3 de l'esmentada llei.  
Les parts firmants es comprometen a resoldre per acord mutu, en el si de la comissió de seguiment, totes les diferències que resulten de la interpretació i compliment d'aquest conveni, sense perjuí de la competència de l'ordre jurisdiccional contenciós administratiu per al coneixement de totes les qüestions i litigis que pogueren sorgir, d'acord amb la clàusula sisena del present conveni.  
Les reunions de la comissió de seguiment podran celebrar-se per mitjans electrònics.  
  
Cinquena. Règim jurídic  
El present conveni es formalitza d'acord amb el que estableix l'article 47 de la Llei 40/2015, de 2 d'octubre, de règim jurídic del sector públic, i té caràcter administratiu, i queda exclòs de l'àmbit de la Llei 9/2017, de 8 de novembre, de contractes del sector públic, a l'empara de l'article 6. Així com, en l'àmbit de de la Generalitat, el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, i a la resta de la normativa que resulte aplicable.  
  
Sisena. Resolució de conflictes  
Per mitjà de la firma del present conveni, les parts es comprometen a resoldre de mutu acord les incidències que puguen sorgir en el seu compliment.  
Les qüestions litigioses que sorgisquen entre les parts durant el desplegament i l'execució del present conveni se sotmetran a la jurisdicció contenciosa administrativa, d'acord amb el que disposa la Llei 29/1998, de 13 de juliol, reguladora de la jurisdicció contenciosa administrativa.  
  
Setena. Vigència i extinció del conveni  
El present conveni entrarà en vigor el dia de la seua firma i finalitzarà el 31 de desembre de 2018, i podrà prorrogar-se per mutu acord de les parts, amb caràcter anual i fins a un màxim de quatre anys, si no es produeix denúncia expressa per qualsevol de les parts amb una antelació mínima de tres mesos a aqueix període anual.  
No obstant la vigència establida en el paràgraf anterior, el conveni també s'extingirà per: acabament definitiu del període de programació a què el contingut de l'aplicació pretén atendre, força major, mutu acord de les parts, impossibilitat sobrevinguda del compliment del seu objecte o per resolució davant de l'incompliment de qualsevol de les obligacions assumides per les parts intervinents a instància de la part complidora, reversió automàtica si no es destina l'aplicació cedida a l'ús previst dins del període de vigència del conveni per aplicació del que disposa l'article 93, en relació amb el 90, apartats 4 i 5, de la Llei 14/2003, de 10 d'abril, de patrimoni de la Generalitat Valenciana.  
  
  
Huitena. Modificació del conveni  
Els termes del present conveni de col·laboració podran ser modificats de mutu acord entre les parts subscriptores. La modificació s'incorporarà com a part inseparable del text del conveni.  
  
Novena. Seguretat en matèria de tractament de dades personals  
Les parts declaren expressament que coneixen quedar obligades al compliment del que disposa la Llei orgànica 15/1999, de 13 de desembre, de protecció de dades de caràcter personal. Igualment declaren expressament que coneixen i estan obligats al compliment del que disposa el Reial decret 1720/2007, de 21 de desembre, pel qual s'aprova el Reglament de desplegament de la Llei orgànica 15/1999, de 13 de desembre, de protecció de dades de caràcter personal (en els termes que estableix la disposició transitòria segona), i en les disposicions dictades en desplegament de les normes anteriors en matèria de protecció de dades que es troben en vigor en el moment de la firma del present conveni de col·laboració o que puguen estar-ho durant la seua vigència.  
  
  
Deu. Difusió del conveni  
Aquest conveni de col·laboració, una vegada subscrit, es publicarà en el Diari Oficial de la Generalitat Valenciana, en el portal de transparència de la Generalitat «gva oberta» d'acord amb el que estableix la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, així com també, en el Boletín Oficial del Principado de Asturias i en la pàgina web del SEPEPA.  
  
El conseller d'Hisenda i Model Econòmic: Vicent Soler i Marco.  
  
El president del Servei Públic d'Ocupació del Principat d'Astúries: Isaac Pola Alonso.